Reckitt Benckiser

Reckitt Benckiser (RB) on brittiläinen teollisuusyritys, joka valmistaa ja markkinoi maailmanlaajuisesti terveydenhoitoon, hygieniaan ja kodinhoitoon liittyviä päivittäistavaroita sekä lääkkeitä. Se muodostui vuonna 1999 brittiläisen Reckitt & Colman plc:n ja hollantilaisen Benckiser NV:n yhdistyessä.

Reckitt Benckiserin tuotemerkkeihin kuuluvat muun muassa maailman myydyin desinfiointiaine Dettol, Strepsils-kurkkupastillit, Veet-ihokarvanpoistoaine, Air Wick -ilmanraikastimet, Clearasil-aknevoiteet, Cillit Bang -kotisiivousaineet, Durex-kondomit ja Vanish-tahranpoistoaineet. Yhtiön lääkedivisioona eriytettiin vuonna 2014 omaksi pörssiyhtiökseen Indivior plc. Se valmistaa ja myy huumevieroituslääke buprenorfiinia eri maissa eri kauppanimillä, kuten Subutex, Suboxone ja Temgesic.RB completes demerger of Indivior, Reckitt Benckiser plc 2014, viitattu 9.3.2015. Category performance, Reckitt Benckiser plc  Reckitt Benckiserilla on tuotantolaitoksia noin 60 maassa,Reckitt Benckiser to close Australia plant, destroying 190 jobs, The World Socialist Web Site 13.2.2012. Viitattu 11.8.2014. ja sen tuotteita myydään lähes kaikissa maailman maissa.

Reckitt Benckiser on listattu Lontoon pörssiin ja sen osake on mukana FTSE 100 -indeksissä. Helmikuussa 2014 yrityksen markkina-arvo oli 34,75 miljardia Englannin puntaa.Digital Look: Reckitt Benckiser Group 

Historiaa
Johann A. Benckiser perusti yrityksensä Saksaan 1823, päätuotteinaan teollisuuskemikaalit.Reckitt Benckiser History , Reckitt Benckiser. Viitattu 10.8.2014. Yritys listautui pörssiin 1997.Ex-Reckitt boss Bart Becht swaps Mr Sheen for coffee, The Telegraph 12.4.2013. Viitattu 10.8.2014. Reckitt & Sons aloitti 1840, kun Isaac Reckitt vuokrasi tärkkelystehtaan Englannin Kingston upon Hullista. Hän laajensi tuotevalikoimaa muihin kodinkemikaaleihin, ja hänen kuoltuaan 1862 yritystä jatkoivat hänen kolme poikaansa. Vuonna 1886 Reckitt laajensi toimintaansa Australiaan.

Reckitt & Sons listattiin Lontoon pörssiin vuonna 1888. Vuonna 1932 yritys osti Harpic-vessanpuhdistusaineiden liiketoiminnan ja toi markkinoille Dettol-desinfiointiaineen.
Vuonna 1938 Reckitt & Sons yhdistyi sinappivalmistaja J. & J. Colmanin kanssa, joka oli perustettu 1814 Englannin Norwichissa. Uudeksi nimeksi tuli Reckitt & Colman Ltd. Yritys alkoi 1980-luvulla laajeta ostamalla yrityksiä ja niiden tuotemerkkejä. Reckitt & Colman myi pois miltei kaikki elintarvikeliiketoimintansa 1995 (Yhdysvalloissa se valmistaa yhä French's-sinappia ja -maustekastikkeita).

Vuonna 1999 Reckitt yhdistyi hollantilaisen Benckiser NV:n kanssa, mistä muodostui nykyinen Reckitt & Benckiser plc. Sen strategiana on ollut ydinbrändeihin keskittyminen ja ”innovaatiomarkkinointi”, mikä on merkinnyt voimakkaita markkinointipanostuksia uutuustuotteisiin.Simon Bowers: Reckitt Benckiser revenue up 20%, The Guardian 28.7.2008. Viitattu 10.8.2014. Business Weekin mukaan 40 % yrityksen liikevaihdosta vuonna 2007 tuli kolmen edellisen vuoden aikana lanseeratuista tuotteista.Reckitt Benckiser Cleans Up, Business Week 23.4.2008. Viitattu 10.8.2014.

Lokakuussa 2005 Reckitt Benckiser ilmoitti ostavansa Bootsilta kolme käsikauppalääkettä vajaan kahden miljardin punnan kauppahinnalla. Nämä olivat Nurofen-särkylääke, Strepsils-kurkkupastillit ja Clearasil-aknetuotteet.Reckitt Benckiser buys Boots unit, BBC News 7.10.2005. Viitattu 10.8.2014. Vuonna 2008 Reckitt Benckiser osti Mucinex-yskänlääkkeen valmistajan AdamsinReckitt Benckiser Completes Acquisition of Adams Respiratory Therapeutics, Inc. , Biomedicine 1.2.2008. Viitattu 10.8.2014. ja vuonna 2010 Durex-kondomien ja Dr. Scholl -jalkahoitotuotteiden valmistajan SSL Internationalin 2,5 miljardilla punnalla.Durex maker SSL agrees £2.5bn bid from Cillit Bang firm, BBC News =21.7.2010. Viitattu 10.8.2014. Vuonna 2012 Reckitt Benckiser osti vitamiinivalmisteita ja muita ravintolisiä valmistavan Schiff Nutritionin 1,4 miljardilla Yhdysvaltain dollarilla.Reckitt Benckiser buys Schiff Nutrition in $1.4bn deal, The Telegraph 22.11.2012. Viitattu 11.8.2014.

Fuusiosta 1999 aina eläkkeelle jäämiseensä vuonna 2011 saakka yrityksen johdossa oli Bart Becht. The Guardian kutsui häntä yhdeksi sukupolvensa menestyneimmistä liikemiehistä. Becht oli Britannian parhaiten palkattu yritysjohtaja, jonka vuosipalkka vuonna 2000 oli noin 90 miljoonaa puntaa.Bart Becht's £90m pay packet. I need a lie-down, The Guardian 7.4.2010. Viitattu 11.8.2014. Hänen seuraajansa Rakesh Kapoor aloitti yrityksessä vuonna 1987.Bart Becht makes surprise decision to quit Reckitt Benckiser, The Guardian 14.4.2011. Viitattu 11.8.2014.

 Yritys Suomessa
Suomen markkinoilla Reckitt Benckiser myy näitä tuotteita:Search our brandsReckitt Benckiser. Viitattu 11.8.2014. 
Air Wick -ilmanraikastimet
Cillit Bang -siivousaineet
Clearasil-aknehoitotuotteet
Dettol-pesu- ja desinfiointiaineet
Durex-seksuaaliterveystuotteet
Finish-astianpesuaineet
Galieve-närästyslääkkeet
Harpic-vessanpuhdistusaineet
Scholl-jalanhoitotuotteet
Strepsils-kurkkulääke
Vanish-tahranpoistoaine
Veet-ihokarvanpoistotuotteet
Woolite-pyykinpesuaine

Vuonna 2014 Reckitt Benckiser oli 205 411 mainossekunnillaan Suomen neljänneksi suurin televisiomainostaja.Muukkonen, Henrik: Unilever oli taas Suomen suurin tv-mainostaja (Arkistoitu versio) Markkinointi & Mainonta, 23.1.2015. Viitattu 11.11.2015.

Reckitt Benckiserin markkinoima paristokäyttöinen nestesaippuan annostelija valittiin Suomessa Vuoden 2012 turhakkeeksi.Patterikäyttöinen saippua-annostelija on Vuoden turhake (Arkistoitu versio) Helsingin Uutiset, 14.12.2012. Viitattu 11.8.2014.

Vuonna 2013 Reckitt Benckiser herätti hämmennystä lanseeraamalla oman, apteekeissa myytävän Strepsils-kurkkupastillin rinnalle päivittäistavarakaupoissa myytävän, hyvin samannäköisen Repsils-tuotteen.Menevätkö kurkkupastillit kuluttajilta sekaisin? Fimea tutkii asiaa Yle Uutiset 18.9.2013. Viitattu 11.8.2014.

Lähteet

Luokka:Brittiläiset teollisuusyritykset
Luokka:Brittiläiset pörssiyhtiöt
Luokka:FTSE 100 -indeksi